Eskailera Santua

Eskailera Santua izenarekin () Erromako San Joan Laterangoaren basilikaren aurrez aurre dagoen haitzurdinezko eskailera monumentala da. 1980an Unescok Gizateriaren Ondarea Europan izendatu zuen, 91-003 zenbakiarekin.https://www.viajararoma.com/lugares-para-visitar-en-roma/scala-santa/ Nahiz eta Vatikanon ez egon, Lurraldez kanpotasun eskubideari esker, estatu horren menpe dago.

 Kondaira 
Antza, jatorriz, eskailera Jerusalemgo Pontzio Pilatosen jauregian zegoen. Katolikoentzat Jesu Kristo, Ostiral Santuan, epaitua izateko, eskailera horretatik igo zen. Horregatik, balore erlijioso handia du; Erromako eta munduko leku santuena dela esan ohi da, eta bakarrik belauniko igo daiteke. Alboetan, 1589tik, eskailera arruntak daude, bestetik. Zenbait toki kristalez babestuta daude: tradizioaren arabera horietan Jesusen odola erori zen.

 Historia 
Eskailera Santa Helenak, 326. urtean Jerusalementik Erromara eramatea agindu zuen. Jerusalemen Pontzio Pilatosen jauregia zegoen. Gaur egun eskailera Sixto V.a aitasantuak 1586-1589 artean agindutako eraikin batean dago babestuta. Goian, Sancta Sanctorumen, Santissimi Salvatore Acheiropoieton irudia dago; "Acheiropoieton" hitzak gizakiaren eskuak margotu ez duela esan nahi du. Eskaileraren hasieran Pasioaren bi eskultura alegoriko ikus daitezke: Pilatosek Jesus entregatzen eta Juda Iskarioteren musua.

Erromesen igarotzeak eskailera kaltetzen zuela eta, 1723tik eskailera babesteko asmoz, intxaurrondo-egurrez estali zen.

1853an , Pio IX.aren aginduz, Eskailera Santua eta ondoko komentua, pasiotar fraideen esku gelditu ziren.

 Ohitura 
Eskailera belauniko igo behar da otoitz egiten den aldi berean.

 Iruditegia 

 Erreferentziak 

 Kanpo estekak 
 :Zaharberritzearen albistea, 2019/03/28.
 :Eskailera Santuari buruzko bideoa.
 :Informazio turistikoa.

Kategoria:Erromako eraikinak
Kategoria:Erromako elizak
Kategoria:Gizateriaren Ondarea Italian
Kategoria:IV. mendean amaitutako eraikinak
Kategoria:Eskailerak
Kategoria:Kristoren erlikiak